Diari Oficial de la Generalitat Valenciana


Sumari del DOGV 5000, del 06-05-2005 (2005/4820)

RESOLUCIÓ de 28 d'abril de 2005, de la Direcció General d'Administració Autonòmica, per la qual s'amplia el termini establit per a resoldre la convocatòria del Concurs de Mèrits núm. 57/2004, per a la provisió de llocs de treball de naturalesa funcionarial, sector administració general, grup C/D, caps de negociats, de distintes conselleries i organismes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/4820


Data del document
:   28-04-2005

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió administrativa

RESOLUCIÓ de 28 d'abril de 2005, de la Direcció General d'Administració Autonòmica, per la qual s'amplia el termini establit per a resoldre la convocatòria del Concurs de Mèrits núm. 57/2004, per a la provisió de llocs de treball de naturalesa funcionarial, sector administració general, grup C/D, caps de negociats, de distintes conselleries i organismes. [2005/X4820]
  
Per Resolució de data 8 de novembre de 2004, d'aquesta Direcció General, es convoca Concurs de Mèrits núm. 57/2004, per a la provisió de llocs de treball de naturalesa funcionarial, sector administració general, grup C/D, caps de negociats, publicada en el DOGV núm. 4.882, de 12 de novembre de 2004.
  
Tenint en compte la gran participació de concursants, una vegada conclòs el procés de baremació, es preveu la impossibilitat de resoldre el concurs amb anterioritat a l'acabament del termini previst en la base vuitena de la Convocatòria, en estar desenvolupant-se en l'actualitat la fase d'entrevista que, per les seues característiques i la concurrència dels passats períodes vacacionals, impedeix resoldre el concurs en el termini assenyalat, i és per això, que cal fer ús de la previsió continguda en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per tant, i en exercici de les facultats legalment conferides, aquesta Direcció General resol:
  
Ampliar en sis mesos el termini per a resoldre la convocatòria del Concurs de Mèrits núm. 57/2004, per a la provisió de llocs de treball de naturalesa funcionarial, sector administració general, grup C/D, caps de negociats, de distintes conselleries i organismes, establit en la base vuit d'aquesta.
  
La present resolució posa fi a la via administrativa i contra aquesta no cal interposar cap recurs, de conformitat amb el que disposa l'article 42.6 de la referida Llei 30/1992, segons la redacció donada per la Llei 4/1999.
  
València, 28 d'abril de 2005.- El director general d'Administració Autonòmica: Miguel Antonio Crespo Marzal.